## Odluka o dodjeli koncesije za korištenje poljoprivred­nog zemljišta u vlasništvu Republike Hrvatske na području Općine Koška

### NN 137/2006 (19.12.2006.), Odluka o dodjeli koncesije za korištenje poljoprivred­nog zemljišta u vlasništvu Republike Hrvatske na području Općine Koška

# Vlada Republike Hrvatske

**3108**

Na temelju članka 45. stavka 4. Zakona o poljoprivrednom zem­ljištu (»Narodne
novine«, br. 66/2001, 87/2002, 48/2005 i 90/2005) Vlada Republike Hrvatske je na
sjednici održanoj 14. prosinca 2006. godine donijela

## ODLUKU

### O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE KOŠKA

I.

Vlada Republike Hrvatske (u daljnjem tekstu: Davatelj koncesije) dodjeljuje
tvrtki HANA-KOŠKA d.o.o. Koška, M. Gupca 198 (u daljnjem tekstu: Korisnik
koncesije) koncesiju za korištenje poljoprivrednog zemljišta u vlasništvu
Republike Hrvatske na području Općine Koška u k.o. Našička Breznica, Niza, Koška
i Subotički Lug, koje je prema posjedovnom listu Područnog ureda za katastar
Osijek, Ispostava Našice, Državne geodetske uprave, označeno kao:

*k.o. Našička Breznica*

|  |  |  |  |
| --- | --- | --- | --- |
| k.č.br. | kultura | klasa | ha a m2 |
| 1942 | ORANICA | 5 | 15 33 94 |
| 1943 | ORANICA | 5 | 12 37 55 |
| 1945 | ORANICA | 5 | 12 99 33 |

*k.o. Niza*

|  |  |  |  |
| --- | --- | --- | --- |
| k.č.br. | kultura | klasa | ha a m2 |
| 43 | ORANICA | 2 | 25 54 64 |
| 56 | ORANICA | 2 | 31 68 83 |
| 57 | ORANICA | 2 | 23 57 60 |
| 58 | ORANICA | 2 | 4 24 22 |

*k.o. Koška*

|  |  |  |  |
| --- | --- | --- | --- |
| k.č.br. | kultura | klasa | ha a m2 |
| 565 | ORANICA | 4 | 18 09 01 |
| 566 | ORANICA | 4 | 10 89 30 |
| 567 | ORANICA | 4 | 39 93 21 |
| 569 | ORANICA | 4 | 22 25 90 |
| 570 | ORANICA | 4 | 20 06 68 |
| 571 | ORANICA | 3 | 17 38 90 |
| 572 | ORANICA | 3 | 16 11 00 |
| 615 | ORANICA | 3 | 17 72 45 |
| 831 | ORANICA | 3 | 15 63 57 |
| 832 | ORANICA | 4 | 12 07 49 |
| 833 | ORANICA | 4 | 8 45 26 |
| 834 | ORANICA | 3 | 15 62 52 |
| 879 | ORANICA | 3 | 15 22 39 |
| 880 | ORANICA | 4 | 4 44 82 |
| 881 | ORANICA | 4 | 31 47 60 |
| 882 | ORANICA | 3 | 20 45 31 |
| 883 | ORANICA | 3 | 85 49 |
| 884 | ORANICA | 3 | 3 25 87 |
| 885 | ORANICA | 3 | 15 55 70 |
| 886 | ORANICA | 3 | 10 11 46 |
| 905 | ORANICA | 3 | 18 89 41 |
| 1534 | ORANICA | 6 | 19 29 68 |
| 1535 | ORANICA | 6 | 9 90 35 |
| 1536 | ORANICA | 5 | 7 25 81 |
| 1537 | ORANICA | 6 | 21 13 23 |
| 1541 | ORANICA | 6 | 23 12 13 |
| 1542 | ORANICA | 7 | 15 52 92 |
| 1549 | ORANICA | 5 | 2 28 13 |
| *k.o. Subotički Lug* | | | |
| k.č.br. | kultura | klasa | ha a m2 |
| 29 | ORANICA | 7 | 10 86 70 |
| 83 | ORANICA | 6 | 2 78 58 |
| 508 | ORANICA | 5 | 10 02 04 |
| 512 | ORANICA | 5 | 15 35 58 |
| 513 | PAŠNJAK | 5 | 1 36 75 |
| 515 | ORANICA | 6 | 1 45 45 |
| 516 | ORANICA | 6 | 87 39 |
| 518 | ORANICA | 7 | 1 88 75 |
| 522 | ORANICA | 5 | 2 94 81 |
| 522 | PAŠNJAK | 5 | 15 00 |
| 523 | ORANICA | 5 | 57 44 |
| 525 | ORANICA | 5 | 2 68 84 |
| 526 | ORANICA | 5 | 2 29 99 |
| 526 | PAŠNJAK | 5 | 3 44 99 |
| 528 | ORANICA | 5 | 86 35 |
| 758 | ORANICA | 6 | 6 17 05 |
| 758 | PAŠNJAK | 2 | 12 34 10 |
| 759 | PAŠNJAK | 2 | 14 99 73 |
| 1021 | ORANICA | 5 | 3 30 86 |
| 1022 | ORANICA | 5 | 16 36 82 |

Sveukupna površina: 669 ha 58 a 92 m2.
Sveukupna visina godišnje koncesijske naknade iznosi:219.937,51 kuna.

II.

Poljoprivredno zemljište u vlasništvu Republike Hrvatske, koje je predmet ove
Odluke, daje se u koncesiju kao proizvodno-tehnološka cjelina u svrhu biljne i
stočarske proizvodnje.

III.

Korisnik koncesije dužan je iskorištavati poljoprivredno zem­lji­šte iz točke I.
ove Odluke u skladu s Programom iskorištavanja poljoprivrednog zemljišta, koji
čini sastavni dio ugovora o koncesiji i na način kojim će osigurati najveću
moguću zaštitu okoliša.

IV.

Korisnik koncesije ne može ući u posjed poljoprivrednog zem­ljišta, koje je
minirano, do razminiranja, a troškove razminiranja će sam snositi.

V.

Za korištenje poljoprivrednog zemljišta u vlasništvu Republike Hrvatske
navedenog u točki I. ove Odluke, Korisnik koncesije dužan je plaćati Davatelju
koncesije godišnju naknadu u iznosu navedenom u točki I. ove Odluke.
Dinamika plaćanja naknade za koncesiju odredit će se ugovorom o koncesiji.

VI.

Koncesija iz točke I. ove Odluke dodjeljuje se na vrijeme od 30 godina, počevši
od dana sklapanja ugovora o koncesiji predmetnog poljoprivrednog zemljišta.

VII.

Dozvoljava se Korisniku koncesije postavljanje gospodarskih ob­je­kata, pomoćnih
uređaja i objekata za iskorištavanje zemljišta, ako je to u skladu s dokumentima
prostornog uređenja i graditeljstva.
Po isteku koncesije navedeni objekti postaju vlasništvo Davatelja koncesije.
Davatelj koncesije ima pravo tražiti da Korisnik koncesije o svom trošku ukloni
postavljene gospodarske, pomoćne i druge objek­te na predmetnom poljoprivrednom
zemljištu.

VIII.

Ministarstvo poljoprivrede, šumarstva i vodnoga gospodarstva može otkazati
Korisniku koncesije ugovor o koncesiji poljoprivred­nog zemljišta iz točke I.
ove Odluke, ako Korisnik koncesije i nakon opomene koristi predmetno
poljoprivredno zemljište suprotno ugovoru i ne primjenjuje mjere i postupke
predviđene propisima o zaštiti i korištenju poljoprivrednog zemljišta.

IX.

Ugovor o koncesiji raskida se ako Korisnik koncesije ne plati godišnju
koncesijsku naknadu utvrđenu ugovorom o koncesiji u roku od 15 dana od dana
primitka poziva Davatelja koncesije, te ako predmetno zemljište daje u zakup ili
potkoncesiju.

X.

Na temelju ove Odluke ovlašćuje se ministar poljoprivrede, šumarstva i vodnoga
gospodarstva da sklopi ugovor o koncesiji poljoprivrednog zemljišta iz točke I.
ove Odluke kojim će se detaljno urediti ovlaštenja Davatelja koncesije, te prava
i obveze Korisnika koncesije.

XI.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/06-03/10
Urbroj: 5030116-06-3
Zagreb, 14. prosinca 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 137/2006-3108
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)